10 m.
 5.
 Размерът на извадката се определя въз основа на риска от неспазване на правилата на общата политика в областта на рибарството по отношение на групата сходни риболовни дейности в държавата-членка, в която се извършва(т) разтоварването(ията). Размерът на извадката е представителен за съответната група сходни риболовни дейности.
 6.
 Държавите-членки определят риска на следните равнища: „много нисък“, „нисък“, „среден“, „висок“ и „много висок“.
 7.
 При установяване равнището на риска от неспазване на правилата на общата политика в областта на рибарството държавите-членки отчитат всички основни критерии. Критериите включват следните аспекти, като не се свеждат единствено до тях:
 —
 равнища на разтоварване по целеви популации, които обхващат всички регулирани запаси, разпределени по групи сходни риболовни дейности,
 —
 равнища на предходни нарушения на съответния кораб,
 —
 общ брой инспекции по група сходни риболовни дейности,
 —
 наличност на квоти, предоставени на тези кораби, от целевите популации, разпределени по групи сходни риболовни дейности,
 —
 използване на стандартизирани кутии;
 При необходимост:
 —
 колебание в равнищата на пазарната цена за разтоварените продукти от риболов,
 —
 сведения за предишни и/или потенциални рискове от измама, свързани със съответното пристанище/местоположение/район и група сходни риболовни дейности.
 8.
 При изготвяне на плановете за статистически извадки държавите-членки отчитат равнищата на активност на групите сходни риболовни дейности през периода на извадката.
 9.
 Интензитетът на извадката отчита променливостта на разтоварванията по групи сходни риболовни дейности.
 10.
 Когато продуктите от риболов се разтоварват в стандартизирани кутии, минималният брой кутии, включени в извадката, е пропорционален на равнищата на риска, посочени от държавите-членки в съответствие с примера по-долу:
 Брой разтоварени кутии по вид
 Брой кутии, подлежащи на претегляне в зависимост от равнището на риска
 Много нисък
 Нисък
 Среден
 Висок
 Много висок
 0-25
 1
 1
 1
 1
 2
 25-50
 1
 2
 3
 4
 5
 50-100
 1
 3
 4
 5
 6
 Всеки допълнителни 100
 1
 1
 2
 3
 4
 11.
 Прилагат се равнища на точност/достоверност в съответствие с равнища 2 и 3 от глава II, част Б, точка 4 от Решение 2010/93/ЕС на Комисията (1).
 12.
 Планът за статистически извадки също така включва информация за начина, по който ще се извърши приблизителната оценка на целия улов за всеки запас и по група сходни риболовни дейности през периода на извадката.
 (1) ОВ L 41, 16.2.2010 г., стр. 8.
 ПРИЛОЖЕНИЕ XVII
 ФОРМАТИ ЗА ОТЧИТАНЕ НА РИБОЛОВНОТО УСИЛИЕ
 1.
 За целите на настоящия регламент в отчетите за риболовното усилие:
 а)
 географското местоположение на риболовния кораб се изразява в градуси и в минути географска дължина и географска ширина;
 б)
 зоната е такава, в която риболовната дейност е предмет на режим на риболовно усилие, установен от Съюза;
 в)
 часът се изразява в координирано универсално време (UTC);
 г)
 когато се споменава уловът, задържан на борда, всички видове, които са записани в риболовния дневник в съответствие с член 14 от Регламента за контрол, се съобщават поотделно в килограми еквивалент живо тегло; количествата, представени в отчета, представляват общите количества за всеки вид, съхранявани на борда в момента на предаването на отчета за риболовното усилие.
 Съобщените видове се идентифицират чрез 3-буквен код на ФАО.
 2.
 Не по-рано от 12